《壬戌秋夜闻雨不寐忆亡弟介泉》
明代·赵完璧

枯竹窗前雨未阑，离鸿声断夜生寒。哀蛩切切金炉烬，银烛凄凄玉漏残。

风树不休人不寐，池塘无梦恨无端。联床更作来生约，惭愧鹡鸰泪暗弹。

作者简介：明山东胶州人，字全卿，号云壑，又号海壑。由贡生官至巩昌府通判。工诗，多触事起兴，吐属天然。有《海壑吟稿》。